Hugues-Bernard Maret

Hughes-Bernard Maret, Bassanoko dukea (Dijon, 1763ko maiatzaren 1a - Paris, 1839ko maiatzaren 13a) frantziar politikari, diplomazialari eta kazetaria izan zen. Frantziako lehen ministroa izan zen 1834ko azaroaren 10etik 18ra.

Zuzenbidean lizentziatua eta Erregearen Gorteko abokatua, Frantziako Iraultzaren ideiek eragin zioten. Lehen Batzar Nazionaleko eztabaidak argitaratu zituen Bulletin de l'Assemblée-n, gero Le Moniteur Universel bihurtua. Talde moderatuko kide izan zen eta 1792an Londresera bidali zuten misio diplomatikoan.

Ondoren, Frantziako Errepublikako enbaxadore izendatu zuten Napoliko Erresuman. Austriarrek harrapatu zuten eta, hogeita hamar hilabeteren ondoren, Luis XVI.a Borboikoaren alaba batek trukatu zuen eta kazetaritzan aritu zen denbora batez.

Brumaireko estatu-kolpearen ondoren, Napoleonen idazkari izendatu zuten. Le Moniteur egunkari ofiziala zuzendu zuen, eta gero Estatu idazkaria eta ministroa izan zen. 1809an Bassanoko duke titulua jaso zuen.

Napoleoni leial, kanpainetan lagundu zion eta 1808ko Espainiako Konstituzioaren erredaktoreetako bat izan zen. 1811n Kanpo Arazoetako ministro izendatu zuten eta Austria eta Prusiarekin oaz itunak idatzi zituen. 1813an ministerioan ordezkatu zuten, baina Napoleonekin batera joan zen azken porrotera arte.

Borboien berrezarkuntza ondoren, Grazen erbesteratu zen 1820an Frantziara itzuli ahal izan zen arte. Luis Filipe erregeak Frantziako pare izendatu zuen eta 1834an lehen ministro.

Kategoria:Borgoinarrak
Kategoria:Frantziako kazetariak
Kategoria:Frantziako diplomazialariak
Kategoria:Frantziako noblezia
Kategoria:Frantziako pareak
Kategoria:Frantziako lehen ministroak
Kategoria:Ohorezko Legioko gurutze handiak
Kategoria:Frantses Akademiako kideak
Kategoria:Parisen hildakoak
Kategoria:Frantziako atzerri ministroak